Maamme kirja: 56. Suomalaisia Paimenlauluja
a)

 Mipä meidän paimenien,
 Kupa karjan kaitsijoiden?
 Ei ole paha paimenien,
 Pah’ ei karjan kaitsijoiden;
 Kiikumma joka kivellä,
 Laulamma joka mäellä,
 Joka suolla soittelemma,
 Lyömmä leikkiä aholla,
 Syömmä maalta mansikoita,
 Ja juomma joesta vettä.
 Marjat kasvon kaunistavi,
 Puolakat punertelevi,
 Vesi ei voimoa vähennä,
 Jokivesi ei varsinkana.

 (Kanteletar 1: 171).

b)

 Jo tulenkin, jo tulenki,
 Jo tulenki kotihini;
 Joko on kylpy juotununna,
 Joko saatu saunavettä,
 Sekä vasta valmihina?
 Onko huttu keitettynä,
 Puohtimella peitettynä,
 Voita päälle heittynä;
 Onko lusikat ääressä,
 Maitikupit vieressä?
 Ptru Kirjo, ptru Karjo,
 Ptroko haikia Haluna!
 Jo on Kirjo kiini pantu,
 Karjo kaarehen rakettu,
 Haluna hakahan saatu;
 Jo nyt joudunkin tupahan,
 Jo tulenki, jo tulenki,
 Jo tulenkin, jo, jo.

 (Kanteletar 1: 182).

Laulut
Maamme kirja